189 
Kohászat. Ezüst tartalmú ólmot állítanak elő cata- 
lani módszerrel, s a főanyagot hozzá a régiek által a bá¬ 
nyák előtt hagyott görcok, miknek helyi neve ott ekvolado, 
vagy pedig a tengerpartra hányt salak és egyéb kohóhulla- 
dék képezi. Amazt a magaslatokról lokomotív hozza, emezt 
a tengerpartról nagyobb távolságokról szintén vasúton, szo¬ 
katlan nagyságú öszvérek vontatják, a melyek egyszersmind 
a mostani kohósalakot is széthordják s a tengerparton fel¬ 
halmozzák, tiltva lévén a tengerbe hányni azon okból, hogy 
az mélységéből vesztene s a kikötő alkalmatlanná válhatnék 
hajó befogadására. Más része a tengerből kimerített ó-salak¬ 
nak hajókon s dereglyéken jő. 
Ámbár kis területen felette sok bányahorpadékot lát 
az ember, mi az egykori élénk mivelés mellett tanúskodik, 
azért a górcokat felfedezni a vidéken járatlannak nem le¬ 
hetséges, mert azok a több mint két ezer év óta annyira 
elváltoztak a felületen, annyira fedi talaj s benőtte már a 
fű, hogy alig gyanitná az ember létezésüket. Még inkább 
áll ez azonban az ó salakokról; ezeket a tenger hullámai 
először mind gömbölyűre koptatták, másodszor nagyság sze¬ 
rint osztályozták: a nagyobbak a part közelében maradtak 
s befelé mindinkább apróbbak a szemek; végre vannak, a 
melyek kötszerre tevén szert valósággal összeálló recens ten¬ 
geri kőzetté váltak. Ez az oka, hogy sem Kusseg'ger ki azt 
1839-ben nézte meg, sem Fiedler, kit szintén a görög kor¬ 
mány kért meg 1840-ben, hogy mondjon bányászati véle¬ 
ményt, annak azon kincs tartalmáról nem birtak úgy tudomást 
szerezni, mint Hilarion Roux és Serpieri, kik a Spanyolország¬ 
ban és nemsokára Olaszországban is tett azon tapasztalat után, 
hogy a régiek által elvetett kohómaradékokból a mostani 
eljárások által nagy haszonnal lehet ólmot és ezüstöt előál- 
litani, Lauriumban alaposabban kutatták a viszonyokat, és 
kitűnő eredménynyel dolgoztak az általok nagyszerűen meg- 
állapitott vállalatban. 
A kohóépitésliez 1864-ben fogtak, s 1869 ben kezd¬ 
tek dolgozni 18 kemencével. 1870-ben már vasutat építettek 
fel a hegységbe az ekvolado lehordására. Volt év, melyben 
12* 
